ตอนนี้มีอาการปวดหูข้างขวาข้างเดียวเป็นมา 4 วันแล้วครับได้ยินเสียงตื้อๆไม่ค่อยได้ยินอยากรู้ว่าเป็นอะไรอ่ะครับปวดแบบแปร้บๆในรูหูอ่ะครับทรมานมาก
สวัสดีค่ะ อาการปวดหู ไม่ค่อยได้ยินเสียง อาจเกิดจาก1. มีสิ่งแปลกปลอมที่เข้าไปในรูหู เช่น แมลง มด เห็บ หรือเมล็ดพืช2. การอักเสบติดเชื้อของรูหูชั้นนอก มักเกิดภายหลังการแคะหู หรือหลังจากไปว่ายน้ำ อาการคือ ปวดหู กดเจ็บบริเวณหน้าใบหู เมื่อดึงใบหูหรือโยกใบหูจะเจ็บมากขึ้น หูอื้อ มีน้ำเหลืองไหลออกมา รูหูบวมแดง3. หูชั้นกลางอักเสบติดเชื้อแบบเฉียบพลัน อาการคือปวดหูมาก มีไข้ การได้ยินเสียงลดลง บางรายอาจมีเวียนหัว คลื่นไส้ หลังจากนั้นอาการปวดและไข้จะลดลง แต่มีหนองไหลจากรูหู4. มีสิวหรือฝีในรูชั้นนอกหู เกิดจากการอุดตันของไขมันและมีเชื้อโรคสะสมจนทำให้เกิดสิวหรือฝี5. ขี้หูอุดตัน ในบางคน ร่างกายมีการผลิตของขี้หูมาก และอาจเกิดการสะสมของขี้หูจนอุดตัน ทำให้ปวดหู ได้ยินเสียงลดลงได้หากอาการปวดหูเป็นนานต่อเนื่อง หรือเป็นมากขึ้นเรื่อยๆ หรือมีไข้ขึ้น มีหนองไหลออกมา ก็ควรไปพบแพทย์เพื่อรักษาค่ะ ในเบื้องต้น ให้งดการแคะรูหู และระวังอย่าให้น้ำเข้าหู เพื่อไม่ให้เกิดการอักเสบมากขึ้น เช่น การใช้สำลีอุดรูหูในขณะอาบน้ำ งดการว่ายน้ำ เป็นต้น